De Zugspitz is der Hauptgipfe vom Zugspitzmassiv, zu dem aa de ibrign, as Zugspitzplatt umrahmaden Gipfen (Schnääfernakopf, Wedaspitzn) bis hi zum Gatterl (2.023 m) zejt wern. Am Zugspitzmassiv treffan da Wedastoa-Hauptkamm (Grenz zwischn Östareich und Deitschland), da Blassenkamm und da Waxnstoakamm zamm. Im Massiv san zwoa vo de drei boarischn Ferner, da Schnääferner und da Hejnzoiferner.